নিজস্ব প্রতিবেদক, হাবরা: হাবরা হাসপাতালে চিকিৎসক নিগ্রহের ঘটনায় মৃতার পরিবারের দুই অভিযুক্ত সদস্যদের ওপর থেকে অভিযোগ তুলে নিলেন প্রহৃত চিকিৎসক৷ মৃতার সৎকারের কথা ভেবেই মৃতার ছেলে ও তার জামাইয়ের ওপর থেকে অভিযোগ তুলে নেন চিকিৎসক৷ হাবড়া হাসপাতালে ডেঙ্গুতে রোগী মৃত্যুতে চিকিৎসার গাফিলতির অভিযোগ তুলে চিকিৎসক আসরাফুল ইসলামের ওপর চড়াও হন রোগীর পরিবারের সদস্যরা৷ তাকে মারধর করা হয়৷ হুমকিও দেওয়া হয়৷ এরপরেই মৃতার পরিবারের দুই সদস্যকে গ্রেফতার করে পুলিশ৷ যদিও পরে তাদের মায়ের সৎকারের বিষয়টি মাথায় রেখে চিকিৎসক অভিযোগ তুলে নিলে তাদের মুক্তি দেয় পুলিশ৷ উল্লেখ্য, বৃহস্পতিবার ডেঙ্গু রোগীর মৃত্যু ঘিরে রণক্ষেত্র হয়ে ওঠে হাবরা হাসপাতাল।
বৃদ্ধার সৎকারের কথা ভেবে অভিযোগ তুলে নিলেন নিগৃহীত চিকিৎসক, মুক্তি দুই অভিযুক্তের